diperlokake kawruh babagan struktur pembangun puisi. Skripsi iki ngrembug babagan geguritan St. Iesmaniasita, pengarang putri wiwitan ing kasusastran Jawa jaman kamerdekan kang produktif nulis geguritan lan dibabar ing manekawarna media massa basa Jawa. Underaning perkara kang dirembug ing panaliten iki yaiku: kepriye struktur geguritan St. Iesmaniasita kang awujud unsur: swara, dhiksi, basa figuratif, tipografi, imaji, tema, rasa, nada, kahanan, lan amanat. Panaliten iki nduweni ancas yaiku nemtokake struktur geguritan anggitane St. Iesmaniasita. Panaliten iki nggunakake pendekatan objektif lan metode struktural. Ancase mbongkar lan maparake sakabehaning aspek estetis karya sastra kang ngasilake makna. Asile panaliten iki, yaiku katon luwih merdu jalaran saka pilihan swara, geguritan gampang dimangerteni jalaran pilihan dhiksi kang digunakake penyair, geguritan nduweni akeh makna jalaran anane gaya bahasa, geguritan katon luwih menarik jalaran anane tipografi kang miturut puisi Indonesia modern. Struktur batin geguritan bisa dimangerteni yen anane imaji visual, auditif, taktil, pencecapan, lan penciuman ndadekake para maos kaya-kaya bisa ndelok, krungu, ngrasa, utawa mambu apa kang dilukisake penyair, tema kang akeh diandharake penyair yaiku tema kauripan ing lingkungan sosial masyarakat kang diwarnani dening kadadean kang nyenengake, nyedhihake, kebak kasangsaran, lan mbutuhake pagawean kanthi kentheng, rasa sedhih penyair nalika nulis geguritan ndadekake para maos melu ngrasa sedhih, nada nggurui ncungulake sugesti supaya para maos percaya andharane penyair, nada manehi piweling ncungulake sugesti supaya para maos nglakoni apa kang diwelingake menyang dheweke, nada crita ncungulake sugesti supaya para maos ngrungokake crita penyair, amanat kang diandharake penyair yaiku manungsa kudu tawakal lan ngupaya kanthi tenanan nalika nglakoni urip. Pamrayoga kanggo para maos yaiku seyogyane asil kajian iki bisa didadekake wewaton kanggo mangerteni geguritan, generasi